**Paziņojums par ēku (būvju) īpašuma “Dzelzceļa ēka 62.km”, Siguldas pagasts, Siguldas novads, pārdošanas izsoli**

Siguldas novada pašvaldība pārdod izsolē tās īpašumā esošo ēku (būvju) īpašumu **“Dzelzceļa ēka 62.km”**, Siguldas pagasts, Siguldas novads, kadastra Nr.8094 501 0001, kas sastāv no dzīvojamās mājas, kadastra apzīmējums 8094 001 0014 001.

Izsole notiks **2019.gada 10.jūnijā plkst. 10.00,** Siguldas novada pašvaldības Siguldas pagasta Kultūras nama Deputātu zālē, Zinātnes ielā 7, Siguldas pagastā, Siguldas novadā. Nekustamā īpašuma izsoles **sākumcena ir** 400,00 EUR bez PVN. Nekustamā īpašuma izsole ir atklāta, mutiska ar augšupejošu soli, viens **solis ir 30,00 EUR**.

Izsoles dalībnieku pieteikumus reģistrē darba dienās Siguldas novada pašvaldības administrācijas darba laikā no 2019.gada 2.maija līdz 2019.gada 6.jūnijam Siguldas novada pašvaldības Teritorijas attīstības pārvaldes telpās 207.kabinetā, Zinātnes ielā 7, Siguldas pagastā, Siguldas novadā. Uzziņas pa tālruni 62302159. Pirms pieteikuma iesniegšanai jāiemaksā dalības maksu 20,00 EUR un nodrošinājumu 10% no nekustamā īpašuma vērtības, kas ir 40,00 EUR, ieskaitot to Siguldas novada pašvaldības bankas kontā LV15UNLA0027800130404, kas atvērts AS “SEB banka”, kods UNLALV2X. Nekustamā īpašuma apskate notiks 2019.gada 15.maijā plkst.10:00, nekustamā īpašuma apskatei jāpiesakās iepriekš līdz 2019.gada 13.maijam plkst.17:00, pa tālruni 62302159.

Samaksas kārtība par nosolīto nekustamo īpašumu, ir noteikta Izsoles noteikumu V. sadaļā.

Uz nekustamo īpašumu pastāv pirmpirkuma tiesības zemes īpašniekam. Izsole notiek, ja pirmpirkuma tiesīgā persona neizmanto savas pirmpirkuma tiesības. Pieteikumu par pirmpirkuma tiesību realizēšanu var iesniegt 30 dienu laikā no šī sludinājuma publicēšanas dienas oficiālajā izdevumā "Latvijas Vēstnesis".